CELEX: 62008CA0506
Language: el
Date: 2011-07-21 00:00:00
Title: Υπόθεση C-506/08 P: Απόφαση του Δικαστηρίου (πρώτο τμήμα) της 21ης Ιουλίου 2011 — Βασίλειο της Σουηδίας κατά MyTravel Group plc, Ευρωπαϊκής Επιτροπής [Αίτηση αναιρέσεως — Πρόσβαση στα έγγραφα των θεσμικών οργάνων — Κανονισμός (ΕΚ) 1049/2001 — Άρθρο 4, παράγραφοι 2, δεύτερη περίπτωση, και 3, δεύτερο εδάφιο — Εξαιρέσεις από το δικαίωμα προσβάσεως σχετικά με την προστασία των δικαστικών διαδικασιών, των νομικών γνωμοδοτήσεων και της διαδικασίας λήψεως αποφάσεων — Έλεγχος συγκεντρώσεων — Έγγραφα της Επιτροπής τα οποία συντάχθηκαν στο πλαίσιο διαδικασίας που κατέληξε σε απόφαση με την οποία κηρύχθηκε ασύμβατη με την κοινή αγορά πράξη συγκεντρώσεως — Έγγραφα που συντάχθηκαν μετά την ακύρωση της εν λόγω αποφάσεως του Γενικού Δικαστηρίου]

10.9.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 269/2
            
         Απόφαση του Δικαστηρίου (πρώτο τμήμα) της 21ης Ιουλίου 2011 — Βασίλειο της Σουηδίας κατά MyTravel Group plc, Ευρωπαϊκής Επιτροπής
   (Υπόθεση C-506/08 P) (1)
   
   (Αίτηση αναιρέσεως - Πρόσβαση στα έγγραφα των θεσμικών οργάνων - Κανονισμός (ΕΚ) 1049/2001 - Άρθρο 4, παράγραφοι 2, δεύτερη περίπτωση, και 3, δεύτερο εδάφιο - Εξαιρέσεις από το δικαίωμα προσβάσεως σχετικά με την προστασία των δικαστικών διαδικασιών, των νομικών γνωμοδοτήσεων και της διαδικασίας λήψεως αποφάσεων - Έλεγχος συγκεντρώσεων - Έγγραφα της Επιτροπής τα οποία συντάχθηκαν στο πλαίσιο διαδικασίας που κατέληξε σε απόφαση με την οποία κηρύχθηκε ασύμβατη με την κοινή αγορά πράξη συγκεντρώσεως - Έγγραφα που συντάχθηκαν μετά την ακύρωση της εν λόγω αποφάσεως του Γενικού Δικαστηρίου)
   2011/C 269/02
   Γλώσσα διαδικασίας: η αγγλική
   
      Διάδικοι
   
   
      Αναιρεσείον: Βασίλειο της Σουηδίας (εκπρόσωποι: K. Petkovska και A. Falk)
   
      Αντίδικοι κατ’ αναίρεση: Βασίλειο της Δανίας (εκπρόσωποι: B. Weis Fogh και V. Pasternak Jørgensen), Βασίλειο των Κάτω Χωρών (εκπρόσωποι: C. Wissels και J. Langer), Δημοκρατία της Φινλανδίας (εκπρόσωπος: J. Heliskoski)
   
      Λοιποί διάδικοι: MyTravel Group plc, Ευρωπαϊκή Επιτροπή (εκπρόσωποι: X. Lewis, P. Costa de Oliveira και C. O'Reilly)
   
      Παρεμβαίνοντες υπέρ της Επιτροπής: Ομοσπονδιακή Δημοκρατία της Γερμανίας (εκπρόσωποι: M. Lumma και B. Klein), Γαλλική Δημοκρατία (εκπρόσωποι: E. Belliard, G. de Bergues και A. Adam), Ηνωμένο Βασίλειο της Μεγάλης Βρετανίας και της Βόρειας Ιρλανδίας (εκπρόσωποι E. Jenkinson και M. S. Ossowski)
   
      Αντικείμενο
   
   Αίτηση αναιρέσεως κατά της αποφάσεως του Πρωτοδικείου των Ευρωπαϊκών Κοινοτήτων (τρίτο πενταμελές τμήμα), της 9ης Σεπτεμβρίου 2008, T-403/05, MyTravel κατά Επιτροπής, με την οποία το Πρωτοδικείο απέρριψε την προσφυγή περί ακυρώσεως των αποφάσεων της Επιτροπής της 5ης Σεπτεμβρίου 2005 και της 12ης Οκτωβρίου 2005, με τις οποίες το εν λόγω όργανο αρνήθηκε να επιτρέψει στην προσφεύγουσα πρωτοδίκως την πρόσβαση σε ορισμένα προπαρασκευαστικά έγγραφα της αποφάσεως της 22ας Σεπτεμβρίου 1999, που κήρυξε ασυμβίβαστη με την κοινή αγορά και τη λειτουργία της συμφωνίας ΕΟΧ τη συγκέντρωση για την απόκτηση πλήρους ελέγχου της First Choice plc από την Airtours plc (υπόθεση αριθ. IV/M.1524 Airtours/First Choice), καθώς και σε έγγραφα που συνέταξαν οι υπηρεσίες της Επιτροπής μετά την ακύρωση της αποφάσεως αυτής με την απόφαση του Πρωτοδικείου της 6ης Ιουνίου 2002, στην υπόθεση T-342/99
   
      Διατακτικό
   
   Το Δικαστήριο αποφασίζει:
   
               1)
            
            
               Αναιρεί το σημείο 2 του διατακτικού της αποφάσεως του Πρωτοδικείου των Ευρωπαϊκών Κοινοτήτων της 9ης Σεπτεμβρίου 2008, Τ-403/05, MyTravel κατά Επιτροπής.
            
         
               2)
            
            
               Ακυρώνει την απόφαση D(2005) 8461 της Επιτροπής, της 5ης Σεπτεμβρίου 2005, με την οποία αυτή απέρριψε την αίτηση προσβάσεως της MyTravel Group plc σε ορισμένα προπαρασκευαστικά έγγραφα της Επιτροπής στον τομέα του ελέγχου των συγκεντρώσεων, καθόσον βασίζεται στο άρθρο 4, παράγραφος 3, δεύτερο εδάφιο, του κανονισμού (ΕΚ) 1049/2001, του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής.
            
         
               3)
            
            
               Ακυρώνει την απόφαση D(2005) 9763, της Επιτροπής, της 12ης Οκτωβρίου 2005, με την οποία απορρίφθηκε εν μέρει η αίτηση προσβάσεως της MyTravel Group plc σε ορισμένα προπαρασκευαστικά έγγραφα της Επιτροπής στον τομέα του ελέγχου των συγκεντρώσεων, καθόσον αυτή βασίζεται στο άρθρο 4, παράγραφοι 2, δεύτερη περίπτωση, και 3, δεύτερο εδάφιο, του κανονισμού 1049/2001.
            
         
               4)
            
            
               Αναπέμπει την υπόθεση στο Γενικό Δικαστήριο της Ευρωπαϊκής Ένωσης, προκειμένου να αποφανθεί επί των λόγων ακυρώσεως της προσφυγής που άσκησε ενώπιόν του η MyTravel, ως προς τους οποίους αυτό δεν είχε αποφανθεί.
            
         
               5)
            
            
               Επιφυλάσσεται ως προς τα δικαστικά έξοδα.
            
         
      (1)  ΕΕ C 55 της 07.03.2009.